TAKUNI ปิดตลาดร่วงหนักกว่า 50% หลังขึ้นเครื่องหมาย XA
TAKUNI ปิดตลาดวันนี้ราคาอยู่ที่ 4.98 บาท ลบ 5.02 บาท หรือ 50.20% สูงสุดที่ 5.10 บาท ต่ำสุดที่ 4.92 บาท มูลค่าซื้อขายที่ 9.70 ล้านบาท หลังประกาศขึ้นเครื่องหมาย XA ในวันนี้ (9 ธ.ค.)
9 ธ.ค. 2558

ผู้สื่อข่าวรายงานว่า ราคาหุ้นบริษัท ทาคูนิ กรุ๊ป จำกัด (มหาชน) หรือ TAKUNI ปิดตลาดวันนี้ราคาอยู่ที่ 4.98 บาท ลบ 5.02 บาท หรือ 50.20% สูงสุดที่ 5.10 บาท ต่ำสุดที่ 4.92 บาท มูลค่าซื้อขายที่ 9.70 ล้านบาท ขณะที่ดัชนีตลาดหุ้นไทยโดยรวมลบ 0.70%
สำหรับปัจจัยที่ส่งผลให้ราคาหุ้นปรับตัวลงแรงในวันนี้มาจากการที่ TAKUNI ขึ้นเครื่องหมาย XA (ผู้ซื้อหลักทรัพย์ไม่ได้สิทธิทุกประเภทที่บริษัทประกาศให้ในคราวนั้น)
โดยบริษัทได้ประการเพิ่มทุนจัดสรรเพื่อรองรับการใช้สิทธิของหลักทรัพย์แปลงสภาพให้กับผู้ถือหุ้นสามัญเดิม จำนวนหุ้นที่จัดสรร 400,000,000 หุ้น อัตราส่วน (เดิม : ใหม่) : 1 : 1 ที่ราคาจองซื้อ 1 บาทต่อหุ้น วันจองซื้อและชำระค่าหุ้น 4 ม.ค. 59 ถึงวันที่ 8 ม.ค. 59 วันกำหนดรายชื่อผู้ถือหุ้น 14 ธ.ค. 2558 วันปิดสมุดทะเบียนเพื่อรวบรวมรายชื่อผู้ถือหุ้น 15 ธ.ค. 2558 สำหรับวันที่ไม่ได้รับสิทธิจองซื้อหุ้นเพิ่มทุน (XR) 9 ธ.ค. 2558 มูลค่าที่ตราไว้ (Par)(บาทต่อหุ้น) : 0.50
ทั้งนี้บริษัทได้ออกหลักทรัพย์แปลงสภาพจัดสรรให้กับผู้ถือหุ้นสามัญเดิม หุ้นเพิ่มทุนที่จัดสรรเพื่อรองรับการใช้สิทธิของหลักทรัพย์แปลงสภาพ จำนวนหุ้นที่เพิ่มทุน 200,000,000 หุ้น อัตราส่วน (หุ้นเดิม : หลักทรัพย์แปลงสภาพ) : 2 : 1 วันปิดสมุดทะเบียนเพื่อรวบรวมรายชื่อผู้ถือหุ้น 15 ธ.ค. 2558 วันที่ไม่ได้รับสิทธิซื้อหลักทรัพย์แปลงสภาพ (XW) 9 ธ.ค. 2558 ราคาเสนอขาย (บาทต่อหน่วย) 0.00 วันเสนอขาย วันที่ 4 ม.ค. 2559 ถึงวันที่ 8 ม.ค. 2559
โดยลักษณะของใบสำคัญแสดงสิทธิชื่อใบสำคัญแสดงสิทธิใบสำคัญแสดงสิทธิที่จะซื้อหุ้นสามัญของบริษัทรุ่นที่ 1 อัตราการใช้สิทธิ (ใบสำคัญแสดงสิทธิ : หุ้น) : 1 : 1 ราคาการใช้สิทธิ 2 บาทต่อหุ้น อายุใบสำคัญแสดงสิทธิ 5 ปีนับจากวันที่ออกและเสนอขายใบสำคัญแสดงสิทธิ
 